Gerb**РЕПУБЛИКА БЪЛГАРИЯ**

**Министерство на регионалното развитие и благоустройството**

**Проект**

**НАРЕДБА**

**за изменение и допълнение на Наредба № 13 от 23 юли 2001 г. за принудителното изпълнение на заповеди за премахване на незаконни строежи или части от тях от органите на дирекцията за национален строителен контрол**

(Обн. ДВ, бр. 69 от 2001 г., изм. и доп. бр. 20 от 2014 г.)

**§1.** Чл. 1 се изменя така:

„ Чл. 1. С тази наредба се уреждат условията и редът за принудително изпълнение от органите на Дирекцията за национален строителен контрол (ДНСК) на влезли в сила заповеди за премахване на незаконни строежи или части от тях, издадени от началника на ДНСК или упълномощено от него длъжностно лице.“

**§2.** Чл. 2 се отменя.

**§3.**  Чл. 3 се изменя така:

„Чл. 3. Към принудително изпълнение на заповеди за премахване на незаконни строежи или части от тях, издадени от началника на ДНСК или упълномощено от него длъжностно лице,се пристъпва, когато същите не са изпълнени доброволно от адресата/адресатите на заповедта в определения срок за доброволно изпълнение.“

**§4.** В чл. 4, ал. 1 думите „със заповедта за премахване“ се заменят със „с поканата по чл. 277, ал. 1 от Административнопроцесуалния кодекс“, а след думата „изпълнението“ съюза „и“ се заличава.

**§5**. В чл. 5 се правят следните изменения и допълнения:

1. В ал. 1 думата „ДНСК“ в края на изречението се заменя с думите „началника на ДНСК или упълномощено от него длъжностно лице за провеждане на процедура по избор на изпълнител.“

2. Алинея 2 се изменя така:

„(2) При необходимост от представяне на конструктивно становище или конструктивен проект за премахване, одобряване на проект, проект за укрепване на сградата, план за безопасност и здраве и др., това изрично се посочва и обосновава в протокола по ал. 1.“.

**§6.** В чл. 6, ал. 1 думите „обявяване на покана за откриване на процедура по Закона за обществените поръчки (ЗОП)“ се заменят с „процедура по избор на изпълнител на принудителното премахване по реда на Закона за обществените поръчки“.

**§7.** Чл. 7 се изменя така:

„Чл. 7. След сключване на договор с избрания изпълнител началникът на ДНСК или упълномощено от него длъжностно лице определя датата и часа на принудителното изпълнение, за което уведомява всички заинтересувани лица.“

**§8.** Чл. 10 се изменя така:

„Чл.10. На определената дата и час органите на ДНСК съвместно с изпълнителя и в присъствието на представители на общинската/районната администрация, органите на Министерството на вътрешните работи и при необходимост на специализираните контролни органи и експлоатационните предприятия - доставчици, захранващи строежа с електрическа и топлинна енергия, вода, газ и др. съставят протокол за състоянието на незаконния строеж преди започването на принудителното изпълнение на заповедта за премахване (приложение № 3).“

**§9.** В чл. 11 се правят следните изменения и допълнения:

1. В ал. 1 думите “съответните специализирани контролни органи, при необходимост“ се заменят с „органите на Министерството на вътрешните работи, а при необходимост и на съответните специализирани контролни органи, експлоатационни предприятия - доставчици, захранващи строежа с електрическа и топлинна енергия, вода, газ и др.“

2. В ал. 3 след думите „по ал. 1“ се добавя „и 2“.

**§10.** Чл. 12, ал. 1 се изменя така:

„Чл. 12. (1) Премахването на незаконния строеж се ръководи от представител на изпълнителя, който е технически правоспособно лице и се извършва при необходимост след преустановено захранване с вода, електрическа и топлинна енергия, газ и др., както и съгласно становище на инженер-конструктор, конструктивен проект или план за безопасност и здраве, когато такива са необходими.“

**§11.** Чл. 13 се изменя така:

„Чл. 13. След изпълнението на заповедта за принудително премахване на незаконния строеж се съставя протокол (приложение № 4) от представители на органите на ДНСК и изпълнителя в присъствието на представители на общинската/районната администрация, органите на Министерството на вътрешните работи и при необходимост на специализираните контролни органи и експлоатационните предприятия. Екземпляр от протокола се изпраща на Агенцията по геодезия, картография и кадастър.“

**§12.** Чл. 15 се изменя така:

„Чл. 15. (1) Принудителното премахване се извършва за сметка на извършителя и лицата по чл. 225, ал. 6 ЗУТ, като отговорността им е солидарна.

(2) За извършените разходи по премахването от представители на органите на ДНСК и изпълнителя се съставя протокол (приложение № 5), въз основа на който и на влязлата в сила заповед за премахване се издава заповед за незабавно изпълнение по реда на чл. 418 от Гражданскопроцесуалния кодекс.

(3) Когато извършителят на незаконният строеж и лицата по чл. 225, ал. 6 ЗУТ са неизвестни, разходите по премахването са за сметка на държавния бюджет.“

**§13.** В параграф 3, ал.1 от Допълнителните разпоредби думите „със заповедта по чл. 225, ал. 1 или 2 ЗУТ и се определя срок за доброволно изпълнение“ се заличават.

**§14.** Параграф 4 от Допълнителните разпоредби се отменя.

**§15.** Приложение № 4 към чл. 13 се изменя така:

„Приложение № 4 към чл.13

|  |  |
| --- | --- |
| ПРОТОКОЛ | |
| за установяване състоянието на строежа и строителната площадка след приключване на принудителното изпълнение | |
|  | |
| Днес, ............ 20 ......... г., работна група в състав: | |
| 1. .......................................................................................................................................................... - | |
| на длъжност "..............................." при ДНСК (РДНСК/РОНСК - ..................................................); | |
| 2. .......................................................................................................................................................... - | |
| на длъжност "..............................." при ДНСК (РДНСК/РОНСК - .................................................); | |
| 3. .......................................................................................................................................................... - | |
| на длъжност "..............................." при ДНСК (РДНСК/РОНСК - ..................................................), | |
| 4. ...................................................................................................................................... - в качеството | |
| си на изпълнител на принудителното премахване по Заповед № ………..../................20…. г., | |
| в присъствието на: | |
| 1.………………………………………………………………………………………………………..... | |
| на длъжност "..............................." при Община (Район) - ............................, гр. …………………… | |
| 2.................................................................................................................................................................. | |
| .................................................................................................................................................................... | |
| 3. ................................................................................................................................................................ | |
| .................................................................................................................................................................... | |
| 4. ................................................................................................................................................................ | |
| …………………………………................................................................................................................ | |
| в ........................ ч. приключи премахването на незаконен строеж: …………………...……………. .................................................................................................................................................................... | |
| находящ се в ………….………………………………………………………………………………… | |
| .................................................................................................................................................................... | |
| с административен адрес: …………………………….……………………………………………… .................................................................................................................................................................... | |
| изграден от ……..………………………………………………............................................................  …………………………………………………………………………………………………………… | |
| Заповед № ......................./................... г. на началника на ДНСК/РДНСК/РОНСК - ......................................... е изпълнена. | |
| Строежът е приведен в следното състояние:…………………………………………………………  ……………………………………………………………………………………………………………………………………………………………………………………………………………………………………………………………………………………………………………………………………… | |
| Строителната площадка е в следното състояние: …………………………………………………… | |
| ............................................................................................................................................................................................................................................................................................................................................................................................................................................................................................................ | |
|  | |
| Присъствали: | Съставили: | |
| 1. ………...... (...........................) | 1. ………...... (...........................) | |
| 2. .................. (...........................) | 2. .................. (...........................) | |
| 3. ................... (...........................) | 3. ………...... (...........................) | |
| 4. ................... (...........................) | 4. …............... (...........................)“ | |

|  |  |
| --- | --- |
|  |  |

**Преходни и заключителни разпоредби**

**§ 16.** Наредбата влиза в сила от деня на обнародването й в „Държавен вестник“.

**МИНИСТЪР:**

**ЛИЛЯНА ПАВЛОВА**